CELEX: 62011TN0546
Language: el
Date: 2011-10-11 00:00:00
Title: Υπόθεση T-546/11: Προσφυγή της 11ης Οκτωβρίου 2011 — Technion — Israel Institute of Technology και Technion Research & Development κατά Επιτροπής

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/28
            
         Προσφυγή της 11ης Οκτωβρίου 2011 — Technion — Israel Institute of Technology και Technion Research & Development κατά Επιτροπής
   (Υπόθεση T-546/11)
   2011/C 355/51
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Technion — Israel Institute of Technology (Χάιφα, Ισραήλ) και Technion Research & Development Foundation Ltd (Χάιφα) (εκπρόσωποι: D. Grisay και D. Piccininno, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να δεχθεί την παρούσα προσφυγή ακυρώσεως που ασκείται βάσει του άρθρου 263 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               να την κρίνει παραδεκτή και,
            
         
               —
            
            
               κυρίως, να κρίνει την προσφυγή βάσιμη και να ακυρώσει την απόφαση της Γενικής Διευθύνσεως «Κοινωνία των πληροφοριών και Μέσα ενημέρωσης» της Ευρωπαϊκής Επιτροπής, της 2ας Αυγούστου 2011,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, οι προσφεύγουσες προβάλλουν τρεις λόγους ακυρώσεως.
   
               1)
            
            
               Ο πρώτος λόγος αντλείται από παράβαση ουσιώδους τύπου, περιλαμβάνει δε δύο σκέλη τα οποία στηρίζονται
               
                           —
                        
                        
                           αφενός, στην έλλειψη αιτιολογίας ή στην ανεπαρκή αιτιολογία, καθόσον η Επιτροπή δεν αναφέρει για δύο από τις τέσσερις συμβάσεις την αιτιολογία και τα αποδεικτικά στοιχεία επί των οποίων βασίζεται η προσβαλλόμενη απόφαση για να καταλήξει στην αναπροσαρμογή των επιλέξιμων δαπανών·
                        
                     
                           —
                        
                        
                           αφετέρου, σε προσβολή των δικαιωμάτων άμυνας, καθόσον η Επιτροπή δεν επέτρεψε στην Technion — Israel Institute of Technology να λάβει γνώση των εγγράφων επί των οποίων στηρίχθηκε η προσβαλλόμενη απόφαση και να τα σχολιάσει.
                        
                     
         
               2)
            
            
               Ο δεύτερος λόγος αντλείται από πρόδηλη πλάνη εκτιμήσεως, καθόσον η προσβαλλόμενη απόφαση δεν αποδεικνύει, βάσει των στοιχείων που επικαλείται, ότι οι παροχές την επιστροφή της δαπάνης των οποίων ζητεί η Επιτροπή όντως δεν πραγματοποιήθηκαν.
            
         
               3)
            
            
               Ο τρίτος λόγος αντλείται από παραβίαση των αρχών της προστασίας της δικαιολογημένης εμπιστοσύνης και της αναλογικότητας, καθόσον η Επιτροπή:
               
                           —
                        
                        
                           εξέδωσε απόφαση περί αναπροσαρμογής των επιλέξιμων δαπανών, ενώ είχε εγκρίνει τις δαπάνες κατά την κατάρτιση των εν λόγω σχεδίων πριν από την υπογραφή των συμβάσεων και
                        
                     
                           —
                        
                        
                           ζήτησε αναπροσαρμογή των επιλέξιμων δαπανών για ποσό που υπερβαίνει εκείνο για το οποίο διατείνεται ότι προσκόμισε αποδείξεις.